rlitschk/wikidir huggingface dataset:
Herschel Evans (* 9. März 1909 in Denton (Texas); † 9. Februar 1939 in New York City) weer en US-amerikaansch Jazz-Tenorsaxophonist vun den Swing. Bekannt wurr he dör sien Speel in dat Count Basie Orchestra 1936 bit 1939. He is all mit 29 Johren an en Hartkrankheit storven. Herschel Evans wurr woll in Texas boren, verbroch sien Kindheit överwiegend in de Region vun Kansas City, wo sien Cousin, de Basuunist un Gitarrist Eddie Durham arbeiten dee. De hett hüm denn ok to en Wessel vun dat Alt- to’n Tenorsaxophon överreedt. Evans harr sien eersten Spood in de Jamsessions in den Jazz District tüschen de twalft un achteihnst Straat vun Kansas City. In de 1920er Johren kehr he vörövergahnd weer nah Texas torüch un speel 1928-29 in dat Troy Floyd Orchestra in San Antonio. In disse Band bleev he bit 1932. Twee Johr later, 1934 speel he bi Coleman Hawkins; en Tiet lang is he ok mit Lionel Hampton un Buck Clayton in Los Angeles uptreden. Midden vun de 1930er Johren gung nah Kansas City torüch; van 1936 bit to sien Dood speel he in dat Count Basie Orchestra. In disse Johren erreich Herschel Evans’ Ruhm sien Hööchpunkt: He leefer sück
De 1. FC Kaiserslautern (kört: 1. FCK oder FCK; Ökelnaam: Die „Roten Teufel“) is en Sportvereen ut Kaiserslautern, de vör allen dör sien Footballafdeelen düütschlandwiet bekannt is. De Profi-Footballer sünd to de Saison 2011/11 weer in de Football-Bundsliga upsteegen un keemen glieks up den 7. Platz. Kaiserslautern is all veermal düütsch Footballmeester wurrn un hett twee mal den DFB-Pokal wunnen. Grünnd wurrn is der Vereen an 28. Mai 1929. Der Vereen hett mehr as 15.000 Liddmaaten (Stand Juli 2010). Neben de Footballafdeelen gifft dat in den Vereen aber ok noch Sparten för Basketball, Boxen, Handball, Hockey, Lichtathletik, Running un Triathlon. Düütsch Meester: 1951, 1953, 1991, 1998 Düütsch Viezmeester: 1948, 1954, 1955, 1994 Pokalwinner: 1990, 1996 Andreas Brehme, Hans-Peter Briegel, Horst Eckel, Franco Foda, Reiner Geye, Miroslav Klose, Werner Kohlmeyer, Stefan Kuntz, Werner Liebrich, Olaf Marschall, Josef Pirrung, Klaus Toppmöller, Fritz Walter, Ottmar Walter, Gerry Ehrmann. welt.de: Aufsteiger Kaiserslautern setzt auf Volksnähe: "Wir sind kein Porscheklub" Dirk Leibfried, Wolfgang Kreilinger, Peter Lenk: Bastion Betzenberg; Taunusstein: Dasbach Verlag, 1994; ISBN 3-928231-15-4 Dirk Leibfried, Gerd Rauland: 100 Jahre 1. FC Kaiserslautern. Tradition hat Zukunft; Gudensberg: Wartberg, 2000; ISBN 3-86134-719-9 Markwart Herzog: Der „Betze“ unterm Hakenkreuz. Der 1. FC Kaiserslautern in der Zeit des
Sylvain Georges (* 1. Mai 1984 in Beaumont) is en franzööscher Radrennfohrer. Sylvain Georges fung sien Karriere 2008 bi dat zypriootsch Continental Team A-Style Somn an. Nahdem he dor aber nichts wurrn weer, is he to de Amateurmannschap Creusot Cyclisme wesselt. In sien eerst Johr dor wunn he de Eendagsrennen Souvenir Vietto-Gianello, Grand Prix de Peymeinade, Grand Prix de Vougy un Circuit des monts du Livradois. Buterdem wunn he jeweils en Deelstreck bi de Circuit de Saône-et-Loire, bi de Boucles de la Marne un bi de CRA Super 7 Cycle Series. Bi de Tour de Maurice kunn he veer Deelstrecken un de Gesamtwertung för sück entscheeden. 2010 weer Georges bi de Tour des Communes de la Vallée du Bedat, bi en Deelstrecke vun dat Rennen Circuit de Saône-et-Loire un bi en Deelstreck vun de Tour de Franche Comté Cycliste spoodriek. Seit 2011 fohrt he för dat franzöösch Continental Team Big Mat-Auber 93. In sien eerst Saison wunn he dor twee Etappen un de Gesamtwertung bi de Rhône-Alpes Isère Tour. 2011 twee Deelstrecken un de Gesamtwertung Rhône-Alpes Isère Tour 2008 A-Style Somn 2009 Creusot Cyclisme 2010 Creusot Cyclisme 2011 Big Mat-Auber 93 Sylvain Georges in de Datenbank vun Radsportseiten.net
Dit Woort hett noch annere Bedüden: kiek dorför ünner Oostendörp (Landkreis Oosterholt). Oostendörp (hoochdüütsch Ostendorf) is en Dörp in de Gemeen Bremervöör, in’n Landkreis Rodenborg, Neddersassen. Binnen de Gemeen billt dat Dörp en egen polietsche Oortschop. Bi de Oortschop höört ok Ottendörp mit bi. Dat Dörp liggt in dat Moor twischen de Meh un de Oost. An de siedste Steed liggt de Wischen von dat Dörp sogor en halven Meter ünner Normalnull. De Naveröörd sünd Seth un Nindörp mit Nindörpermoor in’n Noorden, Brobargen un Schönau in’n Noordoosten, Esdörp un Gröpel in’n Oosten, Ottendörp in’n Süden, Isheim un Abbenseth in’n Süüdwesten un Hollen in’n Westen. Oostendörp is 1764 as Moorkolonie mit 25 Steden in de Form von en Stratendörp grünnt worrn. In’n Eersten Weltkrieg sünd 15 Soldaten ut Oostendörp fullen oder vermisst un in’n Tweten 16. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neendamm in’n Kanton Bremervöör höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bremervöör in’n Kanton Bremervöör. Vör 1885 leeg de Oort in de Vaagdie Bremervöör von dat Amt Bremervöör un is denn Deel von’n Kreis Bremervöör wesen. 1977
Harry Edwin Wood (* 3. Februar 1881 in Manchester, England; † 27. Februar 1946) weer en süüdafrikaansch Astronom. In dat Johr 1906 wurr he to’n Chefassistent vun de Transvaal Meteorological Observatory ernannt, dat, nahdem man Teleskope dorto kregen harr, as Union Observatory bekannt wurr. Van 1928 bit 1941weer he Direkter vun de Steernwacht un dormit Nahfolger vun Robert Innes. Wood weer verheiraadt, harr aber kien Kinner. Van 1929 bit 1930 weer he Präsident vun de Astronomical Society of South Africa. Wood hett 12 Asteroiden opdeckt un hüm to Ehren wurr de Asteroid (1660) Wood nah hüm nömmt. http://www.saao.ac.za/assa/html/his-astr_-_wood_he.html Nahroop (1947MNRAS.107...60.)
Berlinsch is de Dialekt vun de Stadt Berlin. In Berlin hebbt se fröher Plattdüütsch snackt. As Residenzstadt vun’n König vun Prüßen weer Berlin aver de eerste Stadt, in de dat Hoochdüütsche Foot faat hett. Bet in dat 18. Johrhunnert hebbt se vör allen Mark-Brannenborger Dialekt in Berlin snackt. Denn hett sik dör dat 18. Johrhunnert en hoochdüütsch-sächsischen Dialekt dörsett, mit en stark plattdüütsch Substrat. Dit Berlinsche weer bet vör hunnert Johr eng op de Stadt Berlin un later noch op en lütten Striepen in’n Landkreis Dahme-Spreewald begrenzt. De Dialekt hett sik denn aver in de letzten hunnert Johr wied in dat Ümland utbreedt un de brannenborgschen Dialekten vun dat Plattdüütsche deelwies verdrängt. Ümto Berlin hebbt sik denn toeerst in lütte Rebeden hoochdüütsche Spraakformen dörsett, to’n Bispeel dat Eberswalder Kanaldüütsch langs’n Finowkanal. Aver in ganz Brannenborg sünd nu al Formen vun de hoochdüütschen Berlin-Brannenborgschen Dialekten to finnen. Toglieks warrt dat Berlinsche un dat Berlin-Branneborgsche aver ok wedder vun dat Standarddüütsche verdrängt. Dat Berlinsche maakt twischen Dativ un Akkusativ keen Ünnerscheed, dat hett dat ut dat Plattdüütsche övernahmen. Dat Berlinsche hett aver liekers de beiden Wöör mich un mir (Akkusativ- un Dativ-Pronomen) ut dat Hoochdüütsche övernahmen, de nu aver dat sülve bedüden
Omloop Het Nieuwsblad, bit insluutend 2008 Omloop Het Volk nömmt, is en Eendagsradrennen in de belgisch Provinz Oostflannern. Dat is dat eerste Rennen in Belgien in dat jeweilig Johr un wurr meestens an letzten Saterdag in’ Februar oder eerst Saterdag in’ März utdragen. De Omloop Het Nieuwsblad wurrd vun de Zeitung Het Nieuwsblad organiseert un gellt as ideale Vörbereitung för de Flannern-Rundfohrt, wiel faken de glieker Anstieg anfohren wurrd. Charakteristisch för dat Rennen sünd dat tomeest schlecht Weer (faken fallt Regen oder Schnee), tallriek steil Anstieg un Deelstrecken mit Koppsteenplaaster. Dat Rennen wurr eerstmals ünner de Naam Omloop Het Volk 1945 dörführt, as Konkurrenz to de all dormals vun de Zeitung Het Nieuwsblad organiseert un hüüd noch vun disse Zeitung betallt Flannern-Rundfohrt. To’n Anfang weer dat Rennen oder ünner de Naam „Gent-Gent“ bekannt, wiel eenig Zeitungen de Konkurrenz kien tosätzliche Publizität inrüümen wullen. Dat Rennen vun 1960 wurr nich dörführt, wiel sück de Organisatoren mit de Union Cycliste Internationale streeden harrn. De Weltverband harr anner belgisch Fröhjohrsrennen bi dat Fastleggen vun den Rennklenner wat beter stellt. Dat Rennen wurr dorüm ut Protest afseggt. 1955, 1974 un 1988 harr dat in de Nacht vör dat Rennen düchtig schneet, aber dat Rennen
isiXhosa [isikǁʰóːsa], kort ok Xhosa, is en Spraak, de vun de Xhosa snackt warrt. Se höört to de elf Amtsspraken in Süüdafrika. Annere Länner, wo se noch snackt warrt, sünd Botswana un Lesotho. Blangen isiZulu is isiXhosa de tweetmehrste Mudderspraak in Süüdafrika. De beiden Spraken sind bannig eng miteenanner verwandt. En Merkmal, dat an’t mehrste opfallt, sünd de Klickluden, in de Sprakennaam is ok all so en Klickluut to hören, dat xh. isiXhosa warrt mit dat latiensche Alphabet schrieven un is en Toonspraak, as de mehrsten Bantu-Spraken. De Naam Xhosa is afledd vun en legendären Hööftling. De Spraakbeteken isiXhosa kümmt vun dat Volk, de Xhosa sülvst. Se betekent sik sülvst as amaXhosa. De mehrsten vun de Spraken mit Klickluden sünd Khoisan-Spraken. Dat isiXhosa nu aver en Bantu-Spraak is, hangt dörmit tohoop, dat’t bannig veel Kuntakt in de Historie to de Khoisan-Spraken hatt hett. Sülvst de Naam kann en Khoisan-Born hebben. De Spraak is de süüdwestliche Deel vun de Familje Nguni. Dat is en Ünnerfamilje vun de Bantu-Spraken. De mehrsten Muddersnackers leevt in de Oostkapprovinz. Dat gifft aver ok wedder mehr Snackers an de Westkap, mang jem ok in Kapstadt. Xhosa is bannig eng mit de annern Bantu-Spraken verwandt. An de
Wouter Weylandt (* 27. September 1984 in Gent; † 9. Mai 2011 in Mezzanego) weer en belgischer Radrennfohrer. Wouter Weylandt wunn 2004 dat U23-Rennen vun de GP Waregem. In‘ Harvst fohr he denn för Quick•Step-Innergetic as Stagiaire un kreeg dornah en Profiverdrag bi dat ProTour-Team för de nächste Saison. 2005 wunn he den belgischen GP Briek Schotte. Bi de ENECO Tour 2006 keem he in en Deelstreck up den darten Platz in‘ Massensprint, veer Sekunn achter den Utrieter Manuel Quinziato. Sien gröttste Erfolge weer Etappensiege bi de Vuelta a España 2008 un den Giro d’Italia in dat Johr 2010. To de Saison 2011 is Weylandt vun Quick Step to dat nee grünnd Team Leopard Trek wesselt An‘ 9. Mai 2011 keem Weylandt bi dat Radrennen Giro d’Italia 2011 in de Affohrt vun‘ Passo del Bocco, rund 25 Kilometer vör dat Ziet vun de darte Deelstreck in Rapallo to Malör. As he nah achtern keeken hett, um sück över de aktuell Rennsituatschoon klor to wurrn, hett he mit dat linke Pedaal oder linke Lenkersiet en Müer striept un wurr dordör circa 20 Meter wiet up de anner Straatensiet schleudert, wo he mit en annern Gegenstand kollideeren dee. Weylandt hett sück dorbi
Arjen van der Kieft (* 17. Mai 1985 in Zwanenburg) is en nedderlannsch Iesflinklöper (Allrounder). Arjen van der Kieft start siet de Saison 2006/07 in’ Weltcup. Glieks bi sien eerst Rennen keem he över de 5000 Meter up Platz 10. Bi de Junioreneuropameesterschapen 2005 in Helsinki wunn he över 5000 un 10000 Meter de Goldmedaillen. Ok bi de Olympische Winterspelen 2010 in Vancouver is he antreden un keem över 10000 Meter up den negenten Platz. Arjen van der Kieft bi Skateresults Bilder von Arjen van der Kieft bi DESGphoto Statistik bi Speedskatingnews
Mehdörp is en Dörp in de Gemeen Bremervöör, in’n Landkreis Rodenborg, Neddersassen. Dat Dörp liggt an de Meh. De Naveröörd sünd Abbenseth in’n Noorden, Isheim in’n Noordoosten, Neendamm in’n Oosten, Hönau-Lindörp in’n Süüdoosten, Glinn in’n Süden, Eversdörp in’n Süüdwesten un Alfs in’n Westen. Mehdörp is 1774 as Moorkolonie von Jürgen Christian Findörp in de Form von en Stratendörp grünnt worrn. In’n Eersten Weltkrieg sünd 21 Soldaten ut Mehdörp fullen oder vermisst un in’n Tweten 23. Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn. Mehdörp is 1974 bi de Gemeenreform in Neddersassen mit de Gemeen Bremervöör tohoopleggt worrn. Mehdörp is evangeelsch-luthersch präägt un höört to dat Kaspel von de Findörp-Kark in Isheim. Bet 1965 hett de Oort noch to dat Kaspel von de Liborius-Kark in Bremervöör höört. As in dat Johr de Auferstehungskark in Bremervöör nee boot worrn is, is disse Kark för den Oort tostännig ween. Eerst 1994 is de Findörp-Kark egenstännige Karkengemeen worrn un sietdem höört Mehdörp na Isheim. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.
Glinn betekent Glinn, Stadt in’n Kreis Stormarn, Sleswig-Holsteen, Glinn, Oort in de Stadt Olslo in’n Kreis Stormarn, Sleswig-Holsteen, Glinn, Oort in de Gemeen Örel in’n Landkreis Rodenborg, Neddersassen, Glinn, Oort in de Gemeen Bredenbek in’n Kreis Rendsborg-Eckernföör, Sleswig-Holsteen. Glinn is de Familiennaam von Burt Glinn, US-amerikaanschen Fotograaf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Flannern-Rundfohrt („De ronde van Vlaanderen“, "vlaanderens mooiste") is dat populärst Eendagsrennen in Belgien un neben Paris-Roubaix seker ok dat populärst Eendagsrennen vun de Welt un wurrd to de Klassiker un to de fiev Monumente vun den Radsport tellt. De „Ronde“ find jedes Johr Anfang April statt, genau een Week vör Paris-Roubaix. Dat Rennen weer Deel vun de nah de Saison 2004 afschafft Rad-Weltcup un hörr tüschen 2005 un 2010 to de UCI ProTour, en nee inführt Serie vun de wichtigst Radrennen vun een Johr, un siet 2011 to de Nahfolgeserie UCI World Tour. Da hüüd vun’ Grote Markt in Brügge ut dör den radsportverrückten fläämsch Deel vun Belgien führend Rennen wurr eerstmals 1913 fohren. Eerst Winner weer de Belgier Paul Deman. To’n Anfang man wenig spoodriek un dör den Eersten Weltkrieg ünnerbraken, wurr dat Rennen in de 1920er und 1930er Johren populärer. Bit in de 1950er Johren bestunn de Streck upgrund vun untorekend Straatenutbau ut nich asplateert Weeg. Hüüd besteiht ehder dat Problem överhoopt noch Koppsteenplaasterstrecken to finnen. De „Ronde“ is dat wichtigst Radrennen in Flannern un tosommen mit Lüttich-Bastogne-Lüttich un den Flèche Wallonne dat wichtigst in Belgien. Ökelnaam vun dat Rennen is Vlaanderens mooiste (dat Muiste vun Flannern).
Glinn (hoochdüütsch Glinde) is en Dörp in de Gemeen Örel, in’n Landkreis Rodenborg, Neddersassen. Glinn liggt an’n Rand von en lüttjen Geestgraad, na Süden to liggt Moor un na Noorden jüstso. Dat Water ut dat Rebeed in’n Süden flütt över den Glinner Kanaal in’n Öreler Kanaal un denn in de Oost un dat Water ut dat Rebeed in’n Noorden över’n Koornbeek in’n Wallbeek. De Naveröörd sünd Koornbeek un Mehdörp in’n Noorden, Hönau-Lindörp in’n Noordoosten, Bremervöör in’n Oosten, Fohrendörp un Sprekens in’n Süden, Örel in’n Süüdwesten un Eversdörp in’n Noordwesten. Glinn liggt an de Steed von en Pass dör dat Glinnmoor. Villicht is de Oort ok de Steed, an de 994 dat Heer von de Askomannen slahn worrn is. In’n Eersten Weltkrieg sünd söss Soldaten ut Glinn fullen oder vermisst un in’n Tweten 20. Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn. Glinn is an’n 1. März 1974 bi de Gemeenreform in Neddersassen mit de Gemeen Örel tohoopleggt worrn. In de Ümgegend is de Oort vör allen dör de Diskotheek Haas bekannt. Glinn is evangeelsch-luthersch präägt un höört to dat Kaspel von de
Stijn Devolder (* 26. August 1979 in Kortrijk) is en ehmalger belgisch Radrennfohrer. Devolder wurr 2002 bi Vlaanderen-T Interim Profi. 2004 is he to de Mannschap vun US Postal Service. wesselt. He is en bannig gooden Fohrer up Koppsteenplaaster. As U23-Fohrer kunn Devolder tweemal den GP Waregem winnen. 2007 und 2010 wurr he belgisch Straatenmeester. Sien bither gröttste Spood weer de Sieg bi de Flannern-Rundfohrt 2008, as he nah en lang Alleenfohrt in’t Ziel keem. Dat kunn he 2009 noch mal wedderhalen. In de Jöögd harr he dit Rennen ok all 1996 un 1997 wunnen. Enn'n vun dat Johr 2019 hett he sien Loopbahn afslooten. 2004 een Deelstreck Veer Daag vun Düünkarken 2005 Gesamtwertung Dree Daag vun De Panne 2006 een Etapp Belgien-Rundfohrt 2007 een Deelstreck Dree Daag vun De Panne 3. Platz Gesamtwertung Tour de Suisse Belgisch Meester Gesamtwertung Öösterriek-Rundfohrt 2008 Gesamtsieg un een Etapp Algarve-Rundfohrt Flannern-Rundfohrt Gesamtwertung un een Etapp Belgien-Rundfohrt Belgisch Meester (Eenzeltietfohren) 2009 Flannern-Rundfohrt 2010 Gesamtwertung Belgien-Rundfohrt Belgisch Meester Belgisch Meester (Eenzeltietfohren) 2013 Belgisch Meester 2001 Mapei-Quick•Step (Stagiaire) 2002–2003 Vlaanderen-T Interim 2004 US Postal 2005–2007 Discovery Channel 2008-2010 Quick Step 2011-2012 Vacansoleil 2013 RadioShack Leopard 2014-2015 Trek Factory Racing 2016 Trek-Segafredo 2017-2018 Vérandas Willems-Crelan 2019 Corendon-Circus
Philippe Gaumont (* 22. Februar 1973 in Amiens; † 17. Mai 2013 in Arras) weer en franzöösch Radrennfohrer. Sien Karriere fung 1994 in dat Castorama-Team an. Sien gröttste internatschonal Erfolg weer, as he 1992 bi de Olympisch Sömmerspelen in dat Mannschapstietfohren över 102,8 km de Bronzemedaille wunn. 2000 wurr he mit sien Mannschap franzöösch Meester in’t Mannschapstietforen un in de Johren 2000 un 2002 weer he todem franzöösch Meester in de Eenerverfolgung. 1997 kunn he dat Rennen Gent–Wevelgem winnen. Philippe Gaumont weer immer weer in Dopingaffären verwickelt. 1996 wessel he to dat Team GAN un wurr in dat glieker Johr eerstmals positiv up Nandrolon test. Een Johr later wessel he to dat Team Cofidis, bi dat he bit to dat Enn’ vun sien Karriere 2004 bleev. 1998 1998 wurr he nochmals tweemal positiv up Nandrolon test. En Johr later keem bi Bloodtests herut, dat he Amphetamine nommen harr. 2004 hett he togeeven, dat he siet Anfang vun sien Karriere regelmatig dopt harr, ok mit EPO. He is denn ok vun’ Radsport torüchtreden un schreev later dat Book Prisonnier du dopage (Fangennommen vun’ Doping). Nah sien Karriere führ he en Café in Amiens. Siet en Hartinfarkt in' April 2013 leeg Gaumont
Gent–Wevelgem is en belgisch Radrennen. Dat siet 1934 up de Straaten vun de belgisch Westprovinzen utdragen Eendagsrennen hörr siet Inführen vun de UCI ProTour 2005 to disse Rennserie vun de wichtigst Radrennen vun en Johr. Siet 2011 hörrt dat Rennen to de Nahfolgeserie UCI World Tour. De Streck vun Gent–Wevelgem hett anners as de meest fläämsch Fröhjohrsklassiker en relativ flaak Profil. Dat gröttste Hinnernis is de Kemmelberg, en typisch fläämsch Helling (Anstieg) mit en woll körten, aber enorm steilen un nich asphalteert Anstieg. Da flaak Profil vun dat Rennen warkt sück ok up de Siegerlist ut: So kunn en Sprinter as Mario Cipollini den Klassiker dreemal winnen. Dreemal hebbt ok de Belgier Eddy Merckx, Rik Van Looy, Robert van Eenaeme, Tom Boonen dat Rennen för sück entscheeden. Ok Peter Sagan kunn sück dreemal in de Siegerlist indragen. De eenzig düütsch Winners sünd Andreas Klier (2003), Marcus Burghardt (2007) un John Degenkolb (2014). Offiziell Websteed (engelsch, franzöösch, nedderlannsch) (en) Gent - Wevelgem 1992, cyclingarchives.com.
De Grand Prix de Wallonie is en belgisch Radrennen. De Grand Prix de Wallonie is en Eendagsrennen un wurrd in de belgisch Region Wallonien Midden September jedes Johr siet 1935 mit Ünnerbreken un siet 1970 up Duer utdragen. Organisator vun dat Rennen is de TRW' Organisation ut Mouscron. Siet 2005 tellt dat Rennen to de UCI Europe Tour un is in de Kategorie 1.1 instuuft. Rekordwinner sünd de beid Belgiers Adolphe Braeckeveldt un Nick Nuyens, de beid jeweils dreemal wunnen hebbt. De Grand Prix de Wallonie up de Websteed vun de TRW' Organisation (franzöösch) Resultate vun den Grand Prix de Wallonie up de Websteed vun Mémoire du Cyclisme (franzöösch)
Hollen (hoochdüütsch Hollen) is en Dörp in de Gemeen Hollnseth, in’n Landkreis Cuxhoben, Neddersassen. Dat Dörp liggt bi de Meh. De Naveröörd sünd Nindörp in’n Noorden, Nindörper Moor in’n Noordoosten, Brobargen un Oostendörp in’n Oosten, Isheim in’n Süüdoosten, Abbenseth in’n Süden, Langeln in’n Süüdwesten un Armsdörp in’n Westen. Hollen kummt 1004 toeerst in de Oorkunnen vör. De Hollener Möhl liggt en beten von’n Oord af an’n Möhlenbeek, de na de Meh flütt. De Möhl hett von 1801 bet 1940 Koorn mahlt. Vondaag is de Watermöhl en Museumsmöhl un blangen de Möhl liggt en Gasthoff. In’n Eersten Weltkrieg sünd 15 Soldaten ut Hollen fullen oder vermisst un in’n Tweten 42. Hollen is an’n 1. Juli 1972 bi de Gemeenreform in Neddersassen mit de Gemeen Abbenseth to de ne’e Gemeen Hollnseth tohoopleggt worrn. Hollen hett en lütt Heimatmuseum, dat von Michael Schwieger bedreven warrt. Hollen is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. De Karkhoff Hollen liggt an de Oortsstraat. Dat Wapen wiest op blauen Grund en sülvern Wellenlien mit en gollen Watermöhlenrad dör över un
Hönau-Lindörp is en Dörp in de Gemeen Bremervöör, in’n Landkreis Rodenborg, Neddersassen. De Naveröörd sünd Neendamm un Isheim in’n Noorden, Ottendörp in’n Noordoosten, Neer-Ochenhusen in’n Oosten, Bremervöör in’n Süden, Koornbeek un Glinn in’n Süüdwesten un Mehdörp in’n Westen. Lindörp un Hönau sünd 1776 un 1780 as Moorkolonien in de Form von en Stratendörp grünnt worrn. Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn. An’n 1. April 1929 sünd de Öörd Hönau un Lindörp mit Neendamm un Isheim to de Gemeen Sanddamm tohoopleggt worrn. Disse Gemeen hett sik mit’n 1. Oktober 1949 wedder oplööst, aver Hönau un Lindörp sünd dorbi as een Gemeen tohoopbleven. Hönau-Lindörp is 1974 bi de Gemeenreform in Neddersassen mit de Gemeen Bremervöör tohoopleggt worrn. Hönau-Lindörp is evangeelsch-luthersch präägt un höört to dat Kaspel von de Findörp-Kark in Isheim. Bet 1965 hett de Oort noch to dat Kaspel von de Liborius-Kark in Bremervöör höört. As in dat Johr de Auferstehungskark in Bremervöör nee boot worrn is, is disse Kark för den Oort tostännig ween. Eerst 1994 is de Findörp-Kark egenstännige Karkengemeen worrn un sietdem höört Hönau-Lindörp na Isheim. För de
Berthold Suhle (* 1. Januar 1837 in Stolp, Pommern; † 26. Januar 1904 in Nordhausen) weer en düütsch Schoolmeester und Schachspeler. Suhle weer de Söhn vun en Schoolrektor. He studeer af 1855 eerst in Berlin un denn van 1857 bit 1859 an de Bonner Universität de Facken Philosophie, Philologie un Naturwetenschapen. Dornah leev he in Berlin un Stolp. In dat Johr 1859 verlor he tegen Adolf Anderssen in Breslau in en längeren Wettkamp (13:27, =8). Fiev Johr later kreeg he he tegen Andersen en unentschieden (3:3, =2) hen. Buterdem wunn he 1860 en Tweekamp tegen Philipp Hirschfeld överlegen (7:0, =2). Suhle weer ok en hervörragend Blindspeler. Sien 1865 mit Gustav Neumann verapenlicht Wark Die neueste Theorie und Praxis des Schachspiels funn gooden Anklang. Max Lange hett hüm tietwies in de Redaktschoon vun de ansehn Schachzeitung upnommen. Suhle hett sien schachlich Tätigkeit ut beroplich Grünnen vör de Tiet upgeven. Van 1877 bit 1901 hett he sien Lehramt utöövt. Suhle hett Greeksch an dat Königlich Gymnasium to Nordhausen ünnerricht. 1895 wurr he to’n Perfesser ernannt. Arthur Schopenhauer und die Philosophie der Gegenwart. Antimetaphysische Untersuchungen mit besonderer Rücksicht auf die Denker des achtzehnten Jahrhunderts, W. Weber, Berlin 1862 Der Schachcongress zu London im
Geert Van Bondt (* 18. November 1970 in Ninove) is en ehemalger belgischer Radrennfohrer. He weer Profi van 1993 bit 2004. Sien gröttste Spood weer woll de Sieg in dat Johr 2000 bi dat Rennen Gent–Wevelgem, bi de he ünner annern Peter Van Petegem, Johan Museeuw un Tristan Hoffman achter sück leet. In dat glieker Johr harr he ok sien eenzih Deelnahm bi de Tour de France, wo he up Platz 118 keem. Ebenfalls in 2000 keem he bi dat Rennen Kuurne-Brüssel-Kuurne up den 2. Platz achter Andrej Tchmil aber vör Jaan Kirsipuu, Romāns Vainšteins un Jo Planckaert. Geert Van Bondt in de Datenbank vun Radsportseiten.net